Sarajevski balet

Sarajevski balet osnovan je 1946. godine, ali je svoju prvu samostalnu predstavu "Žetva" Borisa Papandopula izveo tek 25. maja 1950, što je ujedno bio i početak njegovog pravog profesionalnog postojanja na sceni Narodnog pozorišta u Sarajevu.

Scenom sarajevskog baleta je proteklih decenija prošlo više od 300 igrača i balerina, od kojih preko 40 solista, više od 30 epizodista i preko 200 članova ansambla. Od 1951. do 1975. ovaj ansambl je pod vodstvom Franje Horvata (u to vrijeme koreograf i rukovodilac Sarajevskog baleta) izgradio određeni stil koreografskog izražavanja. Odričući se spektakularnosti, razvijajući svoje koreografske ideje plesa i baleta, Sarajevski balet je izrastao u ansambl koji počinje ispisivati novu stranicu u historiji kulture i umjetnosti Sarajeva.

Iz prvog desetljeća Sarajevskog baleta, ansambl je izveo više od trideset premijera, među kojima su djela velikog klasičnog repertoara, kao i osnovi domaćeg baletskog stvaralaštva, a njegovan je i neoklasični stil. Dana 29. marta 1977. godine počinje obnova zgrade Narodnog pozorišta Sarajevo. U obnovljenom pozorištu 1981. godine je izvedena premijera Labudovog jezera u koreografiji britanskog koreografa Petera Darella. Tokom 1980-ih najznačajnije je koreografsko ime Dragutina Boldina koji unaprijeđuje Sarajevski balet vrijednim koreografskim kreacijama.

Od predstava koje su stvarane između 1968. i 1981. godine izdvajaju se Adam i Eva, Grozdanin kikot i Satana. Poseban pečat izrazu Sarajevskog baleta daje ime Slavka Pervana.

Cijelo Narodno pozorište Sarajevo bilježi veliki datum produkcijom Carmina Burana Carla Orffa, gdje je u ostvarenoj saradnji Sarajevskog baleta, Hora i Orkestra na sceni stvoreno autentično spektakularno scensko jedinstvo pjesme, muzike i plesa.

Od 1992. do 1995. godine, u vremenu rata u Bosni i Herzegovini, Sarajevski balet nije prestajao s radom. U desetkovanom ansamblu i kadrovima ostalo je nekoliko odvažnih zaljubljenika baletske igre. Tokom proteklih decenija Sarajevski balet je dao plejadu vrhunskih umjetnika. U Narodnom pozorištu je svih ovih godina radio baletski studio čije djelovanje, pored baletske škole nije zanemareno, a koji je stvorio ozbiljan ansambl sa uvaženim Prvacima i solistima.http://sarajevo.co.ba/sarajevski-balet/ Od 2015. godine funkciju vršioca dužnosti umjetničkog direktora Baleta vrši koreografkinja Belma Čečo Bakrač.

 Ženski ansambl 
 Tamara Ljubičić
 Jekaterina Vereščagina
 Jovana Milosavljević
 Albina Huskić
 Mia Prašo
 Ana Kuzmanović
 Paula Grubešić-Mateescu
 Aleksandra Smiljanić 
 Dajana Popović
 Marijana Marić
 Sabina Sokolović
 Aida Mujčinović-Palinić
 Amina Sulejmanagić
 Nataša Pavlović
 Nađa Pušilo

 Muški ansambl 
 Mihail Mateescu
 Mensud Vatić
 Hariz Šabanović
 Boris Vidaković
 Adrian Scrimint
 Gaponjko Evgenij
 Adnan Džindo
 Jesenko Matković
 Goran Staniškovski

Nagrade
 1970. - Šestoaprilska nagrada grada Sarajeva;

 Također pogledajte 
 Balet

 Reference 

Kategorija:Umjetnost u Sarajevu
Kategorija:Dobitnici Šestoaprilske nagrade